CELEX: 32020D1525
Language: da
Date: 2020-10-16 00:00:00
Title: Kommissionens gennemførelsesafgørelse (EU) 2020/1525 af 16. oktober 2020 om ændring af bilaget til gennemførelsesafgørelse 2013/764/EU om dyresundhedsmæssige foranstaltninger til bekæmpelse af klassisk svinepest i visse medlemsstater (meddelt under nummer C(2020) 7008) (EØS-relevant tekst)

20.10.2020   
               
               
                  DA
               
               
                  Den Europæiske Unions Tidende
               
               
                  L 346/31
               
            
         KOMMISSIONENS GENNEMFØRELSESAFGØRELSE (EU) 2020/1525
         af 16. oktober 2020
         om ændring af bilaget til gennemførelsesafgørelse 2013/764/EU om dyresundhedsmæssige foranstaltninger til bekæmpelse af klassisk svinepest i visse medlemsstater
         
            
               (meddelt under nummer C(2020) 7008)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
         under henvisning til Rådets direktiv 90/425/EØF af 26. juni 1990 om veterinærkontrol i samhandelen med visse levende dyr og produkter inden for Unionen med henblik på gennemførelse af det indre marked (2), særlig artikel 10, stk. 4, og
         ud fra følgende betragtninger:
         
                     (1)
                  
                  
                     Ved Kommissionens gennemførelsesafgørelse 2013/764/EU (3) er der fastsat dyresundhedsmæssige foranstaltninger til bekæmpelse af klassisk svinepest, som anvendes i visse medlemsstater og områder heraf, der er opført i bilaget hertil. Foranstaltningerne omfatter forbud mod forsendelse af levende svin, fersk svinekød, tilberedt kød og svinekødsprodukter fra visse områder, der er opført i det pågældende bilag. De dyresundhedsmæssige foranstaltninger, der er fastsat ved nævnte gennemførelsesafgørelse, finder anvendelse parallelt med foranstaltningerne i Rådets direktiv 2001/89/EF (4) og har navnlig til formål at bekæmpe spredning af klassisk svinepest på EU-plan.
                  
               
                     (2)
                  
                  
                     I gennemførelsesafgørelse 2013/764/EU fastsættes der tillige undtagelser fra forbuddet mod afsendelse af levende svin fra visse områder, forudsat at visse betingelser er opfyldt, herunder overvågning.
                  
               
                     (3)
                  
                  
                     Under hensyntagen til effektiviteten af de overvågnings- og bekæmpelsesforanstaltninger, der anvendes i Letland i overensstemmelse med direktiv 2001/89/EF og gennemførelsesafgørelse 2013/764/EU, og som er forelagt for Den Stående Komité for Planter, Dyr, Fødevarer og Foder, og i betragtning af den gunstige epidemiologiske situation for klassisk svinepest i den pågældende medlemsstat bør alle områder i Letland, der på nuværende tidspunkt er opført i bilaget til gennemførelsesafgørelse 2013/764/EU, udgå af nævnte bilag.
                  
               
                     (4)
                  
                  
                     Gennemførelsesafgørelse 2013/764/EU bør ændres i overensstemmelse hermed.
                  
               
                     (5)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Punkt 3 i bilaget til gennemførelsesafgørelse 2013/764/EU udgår.
         
         
            Artikel 2
            Denne afgørelse er rettet til medlemsstaterne.
         
         
            Udfærdiget i Bruxelles, den 16. oktober 2020.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EFT L 395 af 30.12.1989, s. 13.
         
            (2)  EFT L 224 af 18.8.1990, s. 29.
         
            (3)  Kommissionens gennemførelsesafgørelse 2013/764/EU af 13. december 2013 om dyresundhedsmæssige foranstaltninger til bekæmpelse af klassisk svinepest i visse medlemsstater (EUT L 338 af 17.12.2013, s. 102).
         
            (4)  Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest (EFT L 316 af 1.12.2001, s. 5).